Slovenska kronika, 10.10.2011


Naslov: 12. praznik kozjanskega jabolka

Napoved za  voditelja:

V Kozjanskem parku so letos pripravili že 12. praznik kozjanskega jabolka. Gre za prireditev, ki traja kar teden dni, zaključi pa se z zelo obiskanim dvodnevnim sejmom regionalnih produktov, na katerem so se letos na 120 stojnicah predstavili različni pridelovalci eko in bio hrane, izdelovalci domače in umetne obrti ter drugi rokodelci, predstavili pa so se tudi učenci osnovnih šol ter krajinskih parkov.

T- Iz Podsrede: GORAN ROVAN /
X- Snemalec in montažer: Jože Grajžl /

Stojnice so se tudi letos šibile od raznovrstne ponudbe, med katero pa je bilo 

kozjanskih jabolk le za vzorec.

T- MARTIN ŠMALČIČ /
X- eko kmetija Šmalčič /

»Ja, že leto je blo tako, je blo malenkost mal bolj skromno, druga stvar je pa, imeli smo to nesrečo, to točo, ki je pol pustila, kar je pustila, posledice so hude. In tudi na jabolkah in na vseh pridelkih se to pozna. Cena je zaradi tega kaj višja? Ja, ceno smo, ker je kvaliteta malenkost manjša smo ceno obdržali isto.«

Tako so skoraj vsa jabolka našla kupca, pa tudi drugi ponudniki so bili s prodajo zadovoljni.

T- JADRANKA KRŽAN /

X- izdelovalka keramike /

»Prodajamo te jabolka iz gline. Ljudje jih kar zanimajo, noter lahko dajo posušena jabolka, piškote al pač karkoli si vsebino sami določijo.«

T- MARJAN ZORKO /
X- pridelovalec zelenjave /

»Kaj ljudje največ sprašujejo, kupujejo? Zdele kar paradižnik, neki paprike še, čebule mal za ozimnico, kakšen krompir vmes.«

Med stojnicami pa se vsako leto najdi kaj zanimivega. Ivo Kovačec je tako ponujal različne izdelke iz aronije. Pa jo ljudje poznajo? 

T-IVO KOVAČEC /
X- pridelovalec izdelkov iz aronije /

»Vejo, da je aronija zdravilna, da uravnava krvni tlak, da zdravi ledvične in želodčne težave, čire, migreno, sladkorno bolezen, ne in da je tudi zelo priljubljeni sadež.

Veliko se je prodalo tudi jabolčnega zavitka.

T- DANICA KUNEJ /
X- štrudl mojstrica /

»Zelo veliko povpraševanje je po jabolčnem zavitku. Vsako leto je zdaj boljše z našim jabolčnim domačim štrudlom. Koliko časa porabite, da ga naredite? Približno deset minut.«

K dobri prodaji je pripomogla tudi cena, saj so štrudl prodajali po en evro. Tudi zaradi tega in zanimive ponudbe praznik kozjanskega jabolka vsako leto obišče vse več obiskovalcev.

